laion/Wikipedia-Exotic huggingface dataset:
דיוקן אמו של האמן (ואן גוך)

דיוקן אמו של האמן (בהולנדית: Portret van de moeder van Van Gogh) הוא דיוקן של אנה קורנליה קרדבנטוס, אימו של הצייר ההולנדי וינסנט ואן גוך, משנת 1888. הדיוקן נוצר בהתבסס על תצלום שחור-לבן של האם. אימו של ואן גוך לימדה אותו על אמנות מאחר שהייתה בעצמה אמנית חובבנית. יחסיו של הצייר עם משפחתו ידעו עליות ומורדות, אך בשלב מסוים הם השלימו. ואן גוך נהג לשלוח לאימו ציורי טבע ופרחים. בדיוקן האמן תפס את הבעת הגאווה שנסוכה על פניה של אימו. אנה קורנליה קרדבנטוס הייתה אמנית חובבנית שנהנתה לצייר פרחים וצמחים. אנה גדלה בין שמונה אחים, והיא גידלה שישה ילדים; וינסנט, אנה, אליזבת', תיאו, וילהלם וקורניליוס. אנה הנחילה לילדיה את אהבת הציור. בין רישומיו הראשונים של ואן גוך ישנו העתק של ציור זר פרחים שאנה ציירה. בעלה של אנה, תיאודורוס ואן גוך, היה כומר. השניים היו דתיים אדוקים, והם שירתו כאנשי דת באזורים כפריים אליהם נשלח תיאודורוס. תיאודורוס לימד את ילדיו כי אלוהים נמצא בכל פרט בטבע, החל מעננים ועד לזריחת השמש. ואן גוך נשלח לבית ספר מרוחק כבר בגיל 11, מה שיצר אצלו תחושת ריחוק ממשפחתו. תחושה זו רק התעצמה כאשר הוא נכשל בעיסוקיו כסוחר אמנות וכעובד במשרד ממשלתי. כשהוא החליט להיהפך לצייר, חברי המשפחה לא ראו זאת בצורה חיובית והם הציעו לו למצוא אלטרנטיבה כלכלית יותר. לבושו, התנהגותו וחיי האהבה הסוערים של ואן גוך גרמו למבוכה רבה בקרב משפחתו של האמן. ואן גוך פיתח תפיסת עולם שונה מהוריו בנוגע לדת, לאנשים ולמוסר. במכתב לאחיו, תיאו, הוא ציין כי דעותיהם של הוריו היו חסרות היגיון. בשיא הקריירה שלו, ואן גוך נהג להעביר לבני משפחתו ציורים, בעיקר של פרחים. בנוסף, הוא היה לפעמים מכניס את בני משפחתו לציוריו, כגון ביצירה "זיכרון הגן באטן" ששם הוא צייר ככל הנראה את אימו ואת אחותו. ואן גוך היה נודע בציורי הטבע שלו, ודיוקנאות היוו תחום מאתגר עבורו. ואן גוך ראה בציור דיוקנאות כהצצה לתוך נפש האדם כפי שהוא תיאר זאת במכתב לתיאו. לא נקרו בפני הצייר הזדמנויות רבות ליצור דיוקנאות עקב חוסר יכולת כלכלית לשלם לדוגמני ציור. ייתכן כי זאת הייתה אחת מהסיבות שהובילו אותו לצייר דיוקן של אימו. ואן גוך השתמש בתצלומי שחור-לבן כדי לצייר את הדיוקן. הוא לא אהב את התצלום עקב החוסר בצבעים, והוא רצה ליצור דיוקן הרמוני המבוסס על זיכרונו. תצלום של בני משפחת ואן גוך. למעלה: תיאודורוס ואנה. למטה (משמאל לימין): וינסנט, אנה, תיאו, אליזבת', וילהלם וקורניליוס. מדיה וקבצים בנושא דיוקן אמו של האמן בוויקישיתוף Greenberg, J; Jordan, S (2001). Vincent Van Gogh: Portrait of an Artist. New York: Delcorte Press. p. PT10. ISBN 978-0-307-54874-0. Silverman, 150. Silverman, 147-8. Gayford, M (2008) [2006]. The Yellow House: Van Gogh, Gauguin, and Nine Turbulent Weeks in Provence. Mariner Books. pp. 124–7. ISBN 978-0-618-99058-0. "Letter from Vincent van Gogh to Theo van Gogh, Etten, c. 21 December 1881", Van Gogh Letters (באנגלית) Mancoff, D (1999). Van Gogh: Fields and Flowers. San Francisco: Chronicle Books. p. 23, 28. ISBN 0-8118-2569-8. Cleveland Museum of Art (2007). Monet to Dalí: Impressionist and Modern Masterworks from the Cleveland Museum of Art. Cleveland: Cleveland Museum of Art. p. 67. ISBN 978-0-940717-89-3. Gayford, M (2008) [2006]. The Yellow House: Van Gogh, Gauguin, and Nine Turbulent Weeks in Provence. Mariner Books. pp. 195–196. ISBN 978-0-618-99058-0.
נעמה צאל

נעמה צאל (27 בפברואר 1981 – 5 ביולי 2020) הייתה סופרת, עורכת וחוקרת ספרות ישראלית, זוכת פרס שרת התרבות והספורט בתחום העריכה הספרותית. צאל נולדה בארצות הברית. בתו של פרופסור יהושע צאל. למדה באוניברסיטת תל אביב בתוכנית הבינתחומית לתלמידים מצטיינים ע"ש עדי לאוטמן ובאוניברסיטה העברית בירושלים. בשנת 2012 קיבלה תואר דוקטור לספרות מהאוניברסיטה העברית על עבודה שכותרתה "האחר בפואטיקה של יהושע קנז". שימשה כמרצה בכירה במכללה האקדמית ספיר. בשנת 2006 החלה לכתוב רשימות על סיפורת והגות במוסף "ספרים" של העיתון "הארץ". הייתה המייסדת והעורכת של "מעבדה", סדרה לפרוזה ניסיונית בהוצאת "רסלינג". במסגרת הוצאת "רסלינג" ראו אור ספריהם של האמנית תמר גטר, מעין איתן ועוד. ב-29 בדצמבר 2019 פורסם כי צאל זכתה בפרס שרת התרבות והספורט בתחומי היצירה הספרותית לשנת תשע"ט בתחום העריכה הספרותית. בוועדת השיפוט היו יורם מלצר, הלית ישורון והעיתונאי ניסן שור. לפני מותה עבדה על ספר פרוזה בשם ״שימי ראש״ בעריכת הסופרת מיכל בן-נפתלי, שראה אור בספטמבר 2020 בהוצאת אפיק. צאל נפטרה ב-5 ביולי 2020 לאחר מאבק במחלת הסרטן, כשהיא בת 39. הותירה אחריה בן זוג ושני ילדים. "הם דיברו בלשונם" - ספר שעוסק בפואטיקה של יהושע קנז - ראה אור בהוצאת מאגנס, 2016. הספר חוקר את כתיבתו של קנז ועוסק בשאלות הנוגעות לכתיבתו. צאל מציעה מפתח להבנת הכתיבה של קנז באמצעות קריאה פילוסופית בספרות, ההיעדר הטבוע בלב תפיסתו של אדם אחר ועוד. "שימי ראש" - סיפורים קצרים ונובלה, 2020. סיפורים קצרים פרי עטה ראו אור בכתבי עת שונים, בין היתר: "עתון 77", "אורות", והגיליון הראשון של גרנטה בעברית. השיחה “הרהורים על ז’קלין כהנוב” היא חלק מתוך ספרה בכתובים שיחה עם רונית מטלון. מידע על נעמה צאל בקטלוג הספרייה הלאומית הספרים של נעמה צאל, באתר "סימניה" עלמה מרים כץ, "הסימנים הכחולים שמשאירה השפה": לזכרה של נעמה צאל, באתר "שיחה מקומית", 7 ביולי 2020 עטרה בן חנן, "הסימנים הכחולים של השפה", מעלה כתב עת לביקורת ספרות, מרץ 2021 נעמה צאל, דף שער בספרייה הלאומית נעמה צאל, בלקסיקון הספרות העברית החדשה רשימת הזוכים בפרס שרת התרבות והספורט בתחומי היצירה הספרותית לשנת תשע"ט, באתר GOV.IL הארוס שממשיך בקו ישר, באתר בית אבי חי מיה סלע, סדרת הספרים שלא תוכלו לקנות ב"ארבעה ב-100", באתר הארץ, 19 במרץ 2014 העורכת והסופרת נעמה צאל מתה בגיל 39, באתר www.msn.com הם דיברו בלשונם הפואטיקה של יהושע קנז - נעמה צאל | רשת צומת ספרים, באתר www.booknet.co.il הוצאת אפיק, ״שימי ראש״, מאת נעמה צאל הרהורים על ז'קלין כהנוב: רונית מטלון ונעמה צאל: שיחה, באתר גְרַנְטָה, ‏2020-03-06 נעמה צאל, נעמה צאל כתב.ה בגְרַנְטָה, באתר גְרַנְטָה
בן האטקה

בן האטקה (Ben Hatke; נולד ב-4 ביוני 1977) הוא אמן קומיקס אמריקאי, אשר בעיקר עובד על ספרי קומיקס לילדים, ביניהם "ג'ייק האדיר" ו"זיטה ילדת החלל". האטקה נולד בלפייט, אינדיאנה, בן שלישי עם שתי אחיות בנות גדולות. הוריו של האטקה היו מאוד אנטרופוסופים ומעודדים של התנהגות יצירתית וחשיבתית, והאטקה נהג לבלות הרבה מילדותו בציור או במשחק בחוץ. האטקה העיד בבגרותו כי ההשראה הראשונה שגרמה לו לרצות לצייר קומיקס היה הספר "Elfquest" של וונדי וריצ'רד פיני (אנ'). השפעות נוספות על סגנון הציור שלו שהוא ציין בראיונות עיתונאיים הם היוצרים מוריס סנדק, לאונרדו דה וינצ'י וטוד מקפרלן. האטקה למד במכללת כריסטיאן (אנ') ובשנת 2000 קיבל תואר בוגר אוניברסיטה מהמכללה. בזמן לימודיו בילה סמסטר שלם באיטליה, שם למד על סגנון הציור האיטלקי. האטקה ציין את לימודיו באיטליה כגורם משפיע על סגנון הציור שלו. הסיפור הראשון שלו התפרסם כחלק מהאנתולוגיה "Flight vol 2", הספר השני של "Flight", ספרו זוכה פרס אייזנר של קאזו קיבואישי, בו השתתף האטקה כאמן אורח. הספר התפרסם ב-2006 בידי הוצאת אימג' קומיקס. הסיפור נקרא "הקרש". ערך מורחב – זיטה ילדת החלל את סדרת הספרים המפורסמת ביותר שלו, זיטה ילדת החלל, פרסם בשנים 2014-2012 וזכה להצלחה גדולה. אלא שאת דמותה של זיטה, ילדה אמיצה ואופטימית שמצילה כוכבי לכת מהשמדה, המציאה בכלל אשתו של האטקה, אנה, בזמן היותה בבית ספר תיכון. האטקה פרסם שלושה ספרים אודות זיטה ילדת החלל, שהפכו להצלחה גדולה ותורגמו לעשות שפות. ספרי הסדרה נכנסו לרשימת הספרים הטובים ביותר של קירקוס, וקיבלו תשבחות בכל העולם. כיום האטקה מתגורר בפרונט רויל, וירג'יניה, עם אשתו אנה ובתם. K. W. Colyard, 'Zita The Spacegirl' Is Getting A Film Adaptation, Bustle (באנגלית) Mighty Jack Cartoonist Ben Hatke on Juggling Art, Blowing Fire and Creating Ridiculously Charming Comics, pastemagazine.com, ‏2016-12-12 (באנגלית) George Gene Gustines, Graphic Books Best Sellers: To the Rescue, ArtsBeat, ‏2012-09-21 (באנגלית) Christendom Alumnus Ben Hatke Scores Movie Deal at 20th Century Fox, Christendom College, ‏2016-09-15 (באנגלית)
הקופסא (אלבום של שלום חנוך)

הקופסה הוא מארז תקליטורים המאגד שירים בולטים שהקליט הזמר שלום חנוך במהלך כל הקריירה שלו. האלבום יצא לאור בשנת 2004. המארז מקיף את כל הקריירה הארוכה של חנוך החל משנות ה-60 ועד האלבום האחרון שהוציא לפני יציאת המארז, אלבום ההופעה "יציאה", המשותף לו ולמשה לוי. האלבומים הכלולים במלואם במארז לפי סדר כרונולוגי: דיסק 1 - מה שיותר עמוק יותר כחול (שנים 1970 - 1978) - שירים בולטים מתחילת הקריירה של חנוך באלבומים: "שבלול" ו"פלסלטינה" עם אריק איינשטיין, ובאלבום "סוף עונת התפוזים" עם להקת תמוז (1976). בנוסף שירים מאלבומי הסולו הראשונים שלו "Shalom", "אדם בתוך עצמו" ו"בהופעה חיה". דיסק 2 - תמונת מצב (שנים 1978 - 1983) - שנות סוף שיתוף הפעולה עם איינשטיין עם שיר מתוך הופעתם המשותפת, ועוד 3 שירים אחרים. בנוסף שירים בולטים מהאלבומים "חתונה לבנה" ו"על פני האדמה". דיסק 3 - כמה טוב שבאת הביתה (שנים 1985 - 1989) - שירים בולטים מהאלבומים "מחכים למשיח", "רק בן אדם" ו"רומן אמיתי". דיסק 4 - ככה וככה (שנים 1991 - 1997) - שירים בולטים מהאלבומים "בגלגול הזה", מהאוסף המחודש "לא יכול לישון עכשיו", "א-לי-מות" ו"ערב ערב". דיסק 5 - אהבת נעורי (שנים 1997 - 2004) - שירים בולטים מהאלבומים "ערב ערב", "מוסקט" ו"אור ישראלי", הביצועים לשיר "מציצים" ו"כהה כהה" מהפרויקט של רוני פיטרסון ושירים מאלבום ההופעה האחרון לפני יציאת האוסף "יציאה". כל השירים נכתבו והולחנו על ידי שלום חנוך (למעט היכן שמצוין אחרת).  עריכה דיגיטלית: יואב קוטנר
תאודוריק

האם התכוונתם ל... תאודוריד הראשון – נקרא לעיתים גם תאודריק, מלך הוויזיגותים (נפטר ב-451) תיאודריך הראשון – נקרא גם תאודריק, מלך אוסטרזיה (511-534) תיאודריך השני – מלך הוויזיגותים (נפטר ב-466) תיאודריך הגדול – מלך האוסטרוגותים, איטליה והוויזיגותים (454–526) תאודוריק, מלך ברניקיה – מלך ממלכת ברניקיה (572–579)
הלברשטאם

האם התכוונתם ל... הרב חיים הלברשטאם מצאנז - מייסד חסידות צאנז הרב יחזקאל שרגא הלברשטאם - האדמו"ר משינובה (בן הבכור של ר' חיים מצאנז) הרב משה הלברשטאם - האדמו"ר השני משינובה הרב אברהם שלום הלברשטאם - מייסד חסידות סטרופקוב בנו הרב מנחם מנדל הלברשטאם הרב שמחה ישכר בער הלברשטאם - אדמו"ר ורב בצישינוב הרב מאיר נתן הלברשטאם הרב שלמה הלברשטאם (הראשון) - ראשון אדמו"רי חסידות באבוב, נכדו של ר' חיים מצאנז הרב בן ציון הלברשטאם - האדמו"ר השני מבאבוב הרב שלמה הלברשטאם (השני) - האדמו"ר השלישי מבאבוב הרב נפתלי צבי הלברשטאם - האדמו"ר הרביעי מבאבוב הרב בן ציון אריה לייבוש הלברשטאם - האדמו"ר הנוכחי מבאבוב הרב דוד הלברשטאם (בן של ר' חיים מצאנז) הרב אלחנן חנה הלברשטאם - האדמו"ר מקולושיץ ה"דברי חנה" הרב ברוך הלברשטאם - אדמו"ר חסידות גורליץ. (בן של ר' חיים מצאנז) הרב צבי הירש הלברשטאם הרב יקותיאל יהודה הלברשטאם - האדמו"ר מצאנז-קלויזנבורג הרב שמואל דוד הלברשטאם - האדמו"ר מצאנז-קלויזנבורג בארצות הברית הרב צבי אלימלך הלברשטאם - האדמו"ר מצאנז בישראל הרב אלישע הלברשטאם הרב חיים מנחם הלברשטאם - האדמו"ר הנוכחי לבית חסידות גורליץ בבני ברק. הרב סיני הלברשטאם - מייסד חסידות צאנז-ז'מיגראד הרב אריה לייבוש הלברשטאם האדמו"ר מצאנז-ז'מיגראד הרב יעקב הלברשטאם מייסד חסידות טשאקאווא הרב נפתלי הלברשטאם - אדמו"ר מטשאקאווא הרב משה הלברשטאם - מורה צדק ודיין בבד"ץ של העדה החרדית בעל ה"דברי משה" הרב שלום אליעזר הלברשטאם - מייסד חסידות ראצפרט רבי יצחק ישעיה הלברשטאם - מייסד חסידות טשכויב
מתוך הזוהמה

מתוך הזוהמה הוא אלבום הבכורה של ההרכב המוזיקלי הישראלי פי.אר. טרופרז. האלבום יצא לאור ב-24 בדצמבר 2004, על ידי חברת התקליטים היי פייבר הפקות. האלבום הופק על ידי חבר ההרכב מקדדי ג'י ומתוכו הסינגל "להיצמד למעלה" בביצוע נועה פארן, שיצא בשנת 2005. השיר נכלל בפסקול הסדרה "ילדות רעות". האלבום השפיע רבות על ההיפ הופ הישראלי. 1 מדביקים אתכם לקיר שלב א' מכבים מהעיר לפרבר אהבה קטינות Hood Special שן כלבתה להצמד למעלה Bitchnigga Conversation Shake Dat ת"א על הכוונת חומוס Kipi't Real 2 Shits זוזו מהדרך שב בשקט על המנאייק באמא'שלי PR Troopers | qube.co.il, www.qube.co.il Mitoch Hazuhama - מתוך הזוהמה by PR Troopers - פי.אר. טרופרז, באתר Genius (באנגלית) דיסק סנטר, פסקול הסדרה ילדות רעות, באתר דיסק סנטר, ‏2006 מאת מתן שרון, לאן נעלמו הפרברים רפיוג'יז?, באתר טיים אאוט, ‏2017-05-29 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
מושונסולנוק

מושונסולנוק (בהונגרית: Mosonszolnok) הוא כפר במחוז גיור-מושון-שופרון, שבצפון-מערב הונגריה. במושונסולנוק חיו יהודים בתקופות זמן שונות מדיה וקבצים בנושא מושונסולנוק בוויקישיתוף אתר האינטרנט הרשמי של מושונסולנוק (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
מאריאקאלנוק

מאריאקאלנוק (בהונגרית: Máriakálnok) הוא כפר במחוז גיור-מושון-שופרון, שבצפון-מערב הונגריה. מדיה וקבצים בנושא מאריאקאלנוק בוויקישיתוף אתר האינטרנט הרשמי של מאריאקאלנוק (בהונגרית) נתוני הכפר באתר הלמ"ס ההונגרי
ריטה LIVE

ריטה LIVE הוא סיבוב הופעות של הזמרת-יוצרת הישראלית ריטה אשר נתמך על אלבומה "חמצן" והתקיים ברחבי ישראל. המופע עלה ב-11 ביולי 2003 והסתיים באוגוסט 2004. המופע נמשך כשנה. מתוך המופע הוקלט השיר "תשקר לי" ויצא כסינגל, אך לא נכלל באף אלבום. השיר בגרסת הסטודיו נכלל באלבום "חמצן". במרץ 2003 יצא לאור האלבום "חמצן". האלבום הגיע למעמד של אלבום זהב עם מכירות של כ-30,000 עותקים וזכה בעיקר לביקורות פושרות מצד המבקרים. השיר המצליח ביותר באלבום היה "לאלף נמר", שכתבה צרויה להב והלחין רמי קלינשטיין. פרט לו בלטו גם "מלבד אהבה" שכתבה להב, "תשקר לי" שהלחין ארקדי דוכין למילים של ריטה ו"אתה בכל זאת" ("עלית לי בזיכרון") שכתב מאיר אריאל, וזכה להצלחה מחודשת כשבוצע כעבור שנה על ידי דודו טסה. בין כותבי האלבום נכללו גם מוזיקאי רוק ופופ, כארקדי דוכין, אביב גפן, שלמה ארצי ומיקה קרני. את השירים עיבדו קלינשטיין, אבי סינגולדה וטל פורר. רשימת השירים מתוך המופע שהתקיים בשנת 2004 ושודר ברדיו: "אתה בכל זאת" "עטוף ברחמים" "שרה ברחובות" "יום חדש" "נוצה ברוח" "לאלף נמר" שיר מתוך האופרה "כרמן" "בביתי הנעול" "הנסיכה והרוח" "ציפור זרה" "אהבה גדולה" "מחול מטורף" "עד שתעזוב" שיר אופרה של ג'אקומו פוצ'יני "ערב כחול עמוק" "The Show Must Go On" "שיר אהובת הספן" "תשקר לי" "מה חשוב היום" מחרוזת: "בגידה" "רגע פרטי" "אגדת השמש והירח" "תחנה של זמן" "עבד של הזמן" "שביל הבריחה" "תפתח חלון" "בוא" "ימי התום" שיר בפרסית "ילדים זה שמחה" מבקר המוזיקה, נחום מוכיח, ביקר באופן חיובי את המופע: "היא מרימה מופע מקצועי, מופק ומושקע, וזאת מעבר לנוכחות האישית הבלתי מעורערת - הקול הענק הבלתי נגמר, הכריזמה האישית הכובשת, הגיחות לקהל, הסיפורים הקטנים, ריטואל קבלת הפרחים וציון ימי הולדת של מעריצים - והכל כדי לתת במשך שעתיים וחצי אילוזיה ופנטזיה מושלמת לצופה. כמו שצריך". גם מבקר המוזיקה, יוסי חרסונסקי, ביקר באופן חיובי את המופע: "זוהי ריטה עם כל המניירות המוכרות, עם הרגשנות המוחצנת, עם תזזית של קפיץ מתוח שמשתחרר, עם אנרגיות מוספות, עם נגנים שנותנים לה את כל מה שהיא צריכה. זו ריטה הכי ריטה שראיתי על הבמה". ריטה* - תשקר לי, באתר Discogs (באנגלית) ENG-TV: LIVE 2003 ריטה - בביתי הנעול - מוקדש לשמואל יהן-פורוז ז"ל, סרטון באתר יוטיוב (אורך: 5:08)
קרום רייזנר

קרום רייזנר, הקרום הווסיטיבולרי או הקיר הווסטיבולרי (באנגלית: Reissner's membrane) הוא רקמת תאים הנמצאת בתוך איבר השבלול שבאוזן הפנימית, החוצצת בין שני מדורים בתוכו: מעלת הפרוזדור למעלת האמצע. יחדיו עם קרום נוסף, הנקרא הקרום הבזילרי הוא מתווה את מעלת האמצע, חלל מובחן הנמצא בין מעלת הפרוזדור למעלת התוף. חלל זה מלא בנוזל הנקרא הלימפה הפנימית (endolympha (אנ')), אשר מאופיין בתכונות כימיות המאפשרות את התפקוד התקין של האיבר על שם קורטי השוכן במעלת האמצע. תפקידו העיקרי הוא להוות חוצץ בררני בין מעלת הפרוזדור למעלת האמצע, ובכך לאפשר רק לחלק מהחומרים לעבוד דיפוזיה בין שני המדורים. מבחינה היסטולוגית הקרום בנוי משתי שכבות של אפיתל שטוח המופרדות על ידי שכבה בסיסית (Basal lamina (אנ')). הקרום קרוי על שם האנטומאי הגרמני ארנסט רייזנר (אנ') (1824–1878). מערכת השמיעה מחסום דם-מוח הגנגליון הספירלי
King

"King" (בעברית: מלך) הוא סינגל של הלהקה הבריטית יירס אנד יירס. השיר יצא ב-3 בפברואר 2015 בהוצאת חברות התקליטים פולידור רקורדס ואינטרסקופ רקורדס. השיר מופיע כסינגל הרביעי של אלבום האולפן הראשון של הלהקה, Communion. השיר נכתב על ידי מייקי גולדסוורת'י, מארק ראלף, אנדרו סמית', אולי אלכסנדר ורוסאל אמרה טורקמן והופק על ידי אנדי סמית' ויירס אנד יירס. נכון לאוגוסט 2023, השיר הושמע למעלה מ-286 מיליון פעמים ביוטיוב, ולמעלה מ-554 מיליון פעמים בספוטיפיי. מידע על היצירה "King" באתר מיוזיק בריינז מידע על היצירה "King" באתר Discogs סרטון השיר "King" באתר יוטיוב Schlutt, Marcel (9 בינואר 2015). "Track Of The Week: Years & Years - King". Klatblut. אורכב מ-המקור ב-2015-01-16. נבדק ב-1 באפריל 2019. {{cite web}}: (עזרה) Years & Years - King (Official Video), ארכיון מ-2023-07-22, נבדק ב-2023-08-06 King, 2015-07-10, ארכיון מ-2023-06-27, נבדק ב-2023-08-06 "King - single". iTunes Australia. ארכיון מ-2016-03-05. נבדק ב-11 במרץ 2015. {{cite web}}: (עזרה)
Desire (שיר של יירס אנד יירס)

"Desire" (בעברית: רצון עז) הוא סינגל של הלהקה הבריטית יירס אנד יירס. השיר יצא ב-23 בנובמבר 2014 בהוצאת חברת התקליטים פולידור רקורדס. השיר מופיע כסינגל השלישי של אלבום האולפן הראשון של הלהקה, Communion. השיר נכתב על ידי אולי אלכסנדר, מייקי גולדסוורת'י, אמרה טורקמן וקיד הרפון והופק על ידי יירס אנד יירס וטו אינצ'ס פאנץ'. נכון לאוגוסט 2023 הושמע השיר למעלה מ-52 מיליון פעמים ביוטיוב, ולמעלה מ-188 מיליון פעמים בספוטיפיי. ב-24 בפברואר 2016, הודיעה הלהקה על יציאה מחודש של השוק באמצעות הורדה דיגיטלית. הם העלו סרטון קצר ובו קטעים מהווידאו קליפ החדש, ובו גם גיבוי חדש המכיל שירה נשית. הקליפ הסתיים במילים ”רצון 4 במרץ” שהופיעו על המסך. ב-2 במרץ, הודיעה הלהקה כי הזמרת השוודית טובה לו תופיע בגרסה החדשה. ב-3 במרץ, הופיעה הלהקה לראשונה ברצועה ב- Capital FM Breakfast. בחצות ב-4 במרץ, הלהקה פרסמה את הווידאו קליפ החדש בערוץ ה-Vevo שלהם ביוטיוב. נכון לאוגוסט 2023, גרסה זו הושמעה למעלה מ-49 מיליון פעמים ביוטיוב, ולמעלה מ-188 מיליון פעמים בספוטיפיי. מידע על היצירה "Desire" באתר מיוזיק בריינז מידע על הסינגל "Desire" באתר מיוזיק בריינז מידע על היצירה "Desire" באתר Discogs סרטון השיר "Desire" באתר יוטיוב Years & Years - Desire (Official Video), ארכיון מ-2023-03-14, נבדק ב-2023-08-06 Desire, 2015-07-10, ארכיון מ-2020-12-14, נבדק ב-2023-08-06 "Years & Years on Twitter". Twitter. ארכיון מ-2016-09-25. נבדק ב-2020-07-09. "Years & Years on Twitter". Twitter. ארכיון מ-2018-04-04. נבדק ב-2020-07-09. Years & Years - Desire (Official Video) ft. Tove Lo, ארכיון מ-2023-06-14, נבדק ב-2023-08-06 Desire, 2015-07-10, ארכיון מ-2021-08-13, נבדק ב-2023-08-06 "Desire (feat. Tove Lo) – Single". iTunes Store. אורכב מ-המקור ב-4 במרץ 2016. נבדק ב-4 במרץ 2016. {{cite web}}: (עזרה) "BBC – Radio 1 – Playlist". BBC Radio 1. אורכב מ-המקור ב-24 במרץ 2016. נבדק ב-24 במרץ 2016. {{cite web}}: (עזרה)
תאי דייטר

תאי דייטר או התאים הגליליים (באנגלית: Deiters' cells או phalangeal cells) הם תאי תמך במערכת השמיעה, הנמצאים באיבר השבלול לצד תאי תמך נוספים הנקראים תאי הנסן, קלאודיוס ובוטשכר (Hensen, Claudius & Boettcher). תאים אלו נמצאים על הממברנה הבזילרית וצורתם מזכירה גביע עם שלוחה. שלוחה זו נקראת זיז גלילי (phalangeal process), והיא מגיעה אל השכבה הרטיקולרית (reticular lamina) שמכסה את אבר קורטי, ונמצאת מתחת לממברנה הטקטוריאלית. על פי הגביע של תאי דייטר יושבים תאי שערה חיצוניים, ותאי דייטר הם אלו אשר מקשרים בין תאי שערה אלו לבין הממברנה הבזילרית. החיבור של תאי דייטר אל גוף הממברנה הבזילרית מתבצע באמצעות שלוחה נוספת הנקראת זרוע תחתונה (Lower limb) היוצאת מגוף התא, ומסתיימת במגע עם הקרום הבזילרי. מקום החיבור של תא דייטר עם הקרום נקרא כף הרגל (Foot) של תא דייטר. על תא הדייטר קיימים גם כפתורים טרמינלים של תאי עצב המגיעים מן ההגנגליון הספירלי. תאי דייטר נחשבים כגורם אשר מעביר את השינויים באורכם ובצורתם של תאי השערה החיצוניים לממברנה הבזילרית. שינויים אלו משופעלים על ידי זרמים חשמליים הנובעים מתנועת השערות על תאי השערה החיצוניים, ומשמשים להגביר את האות השמיעתי. התאים קרויים על שם הנוירואנטומאי הגרמני אוטו דייטרס (אנ') (1834 – 1863), את התאים פרסם במאמר שיצא בשנת 1859 על איבר קורטי. עיקר עבודתו התבססה על הסתכלות רקמות תחת מקרוסקופ ואפיון השינויים החלים ברקמה בעקבות לחצים פיזיקליים או כימיים. מחקריו התבססו על רקמות כלבים חתולים ועגלים. דייטר תיאר את השלוחה של תא דייטר כדומה לעצמות אצבע קטנטות, ומכאן שמם "התאים הגליליים" בדומה לגלילים. איור של איבר קורטי בו תאי דייטר צבועים באדום, מתוך הספר האנטומיה של גריי מהדורה 20. מאז פרסום תרשים זה התפתחה ההבנה של המורפולוגיה של תאי דייטר והם מוצגים בצורה נכונה יותר בתמונה הנמצאת בצד שמאל של תחילת הערך. חתך של איבר השבלול, באדום צבוע האיבר על שם קורטי בו נמצאים תאי דייטר מערכת השמיעה אסטרוציט אפיתל .E. Hawkins (2018), The human ear, Encyclopædia Britannica Parsa, A., Webster, P., & Kalinec, F. (2012). Deiters cells tread a narrow path—The Deiters cells-basilar membrane junction—. Hearing research, 290(1-2), 13-20. Ashmore J. 2008. Cochlear outer hair cell mobility. Physiol Rev 88: 173–210. Nam JH, Fettiplace R. 2010. Force transmission in the organ of Corti micromachine. Biophys J 98: 2813–2821. Deiters, V. S., & Guillery, R. W. (2013). Otto Friedrich Karl Deiters (1834–1863). Journal of Comparative Neurology, 521(9), 1929-1953.
ממעמקים (סיבוב הופעות)

ממעמקים הוא סיבוב ההופעות השני של ההרכב המוזיקלי הישראלי "הפרויקט של עידן רייכל", אשר התבסס בעיקר על אלבומו השני "ממעמקים". סיבוב ההופעות נמשך כשנה, משנת 2005 ועד שנת 2006, וכלל עשרות הופעות ברחבי ישראל, ארצות הברית ואירופה, ובפסטיבלים מובילים למוזיקת עולם, בהם הפסטיבל הבין-לאומי למוזיקה, אמנות וריקוד באנגליה ובסינגפור והפסטיבל הבין-לאומי של סרוונטינו (אנ') במקסיקו. מרבית ההופעות נמכרו מראש. בדצמבר 2004 יצא לאור אלבומו השני של הפרויקט של עידן רייכל, "ממעמקים", שהצליח, תוך ימים ספורים, למכור סך של 20,000 עותקים ולזכות במעמד "אלבום זהב". האלבום כלל, בין היתר, את הלהיטים "ממעמקים", "יש בי עוד כוח" ו"מילים יפות מאלה", שהגיעו לצמרת מצעדי הפזמונים. המופע כלל את מיטב השירים מתוך שני האלבומים של ההרכב, הן האלבום הראשון "הפרויקט של עידן רייכל", והן האלבום השני "ממעמקים" שהיווה את עיקר המופע. קלידים - עידן רייכל סמפלרים - עידן רייכל שירה - עידן רייכל, מאיה אברהם, כברה קסאי, ווגדרס אבי וואסה תופים - גלעד שמואלי כלי הקשה - איתמר דוארי גיטרה בס - גולן זוסקוביץ' גיטרות - יענקל'ה סגל יוסי חרסונסקי נתן למופע ביקורת חיובית: "השעתיים עם חבורת רייכל הססגונית עברו בקלות מענגת. החוכמה והתחכום שלו מתמצים באיך להגיע אל מועדון הדאנס הקוסמופוליטי, ואז לחזור לפינת הליריות הישראלית בשני שירים חפים מאתניות. החוכמה המסחרית שלו זה להציב על הבמה את הצירופים האתנו מוזיקליים הנכונים. המלמול האמהרי של ווגדרס אבי וואסה, יחד עם הסלסול האוריינטלי היפהפה של מיה אברהם, וביניהם כברה קסאי שהיא כבר זמרת הפופ המערבית שיודעת להתאים את עצמה גם לרצפת הדאנס קלאב, זזה בקלילות סקסית וגם נותנת קולה באקצנט נקי". אודות, באתר The Idan Raichel Project בואי, תני לי יד ונלך, באתר מקור ראשון ממעמקים, באתר "פזמונט" מוזיקה - המורשת השחורה של עידן רייכל - פינת גורדון, באתר www.habama.co.il "ממעמקים" ההופעה, באתר יוסמיוסיק, ‏2006-03-15
מפרץ סגאמי

מפרץ סגאמי (ביפנית: 相模湾) הוא מפרץ בחוף האוקיינוס השקט בקנאגאווה, הונשו, יפן. הטמפרטורה הממוצעת היא 16 מעלות צלזיוס. החודש הכי חם הוא אוגוסט (26 מעלות צלזיוס). החודש הכי קר הוא פברואר (6 מעלות צלזיוס). כמות המשקעים הממוצעת היא 1,924 מילימטרים בשנה. חודש יוני הוא החודש שיש בו הכי הרבה גשם (296 מ"מ גשם), וחודש ינואר הוא החודש שיש בו הכי פחות גשם (66 מ"מ גשם). Hammer, Joshua. (2006). Yokohama Burning: The Deadly 1923 Earthquake and Fire that Helped Forge the Path to World War II. New York: Simon & Schuster. 10-ISBN 0-7432-6465-7; 13-ISBN 978-0-7432-6465-5 (cloth) Kamio, Kenji & Willson, Heather, An English Guide to Kamakura's Temples and Shrines,Ryokufu Shuppan, Tokyo, 2008 (paperback). ISBN 978-4-8461-0811-3 מדיה וקבצים בנושא מפרץ סגאמי בוויקישיתוף "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא גאוגרפיה של יפן ובנושא גופי מים. אתם מוזמנים לתרום לוויקיפדיה ולהרחיב אותו.
הטור של עומאן

הטור של עומאן (באנגלית: Tour Of Oman; בערבית: طواف عمان) הוא מרוץ אופני כביש בקטעים שנערך בעומאן מאז 2010. המרוץ הוא חלק מסבב ה-UCI ProSeries החל משנת 2020. המרוץ מאורגן על ידי חברת ASO (במימון של ממשלת עומאן) שנחשבת למארגנת המרוצים הבכירה בעולם ומארגנת גם את הטור דה פראנס, וואלטה אספניה, לייז'–בסטון–לייז' ומרוצים בכירים אחרים. המרוץ כולל כשישה קטעים ומזכיר באופיו מרוצי קטעים אחרים ובולטים יותר, כשהוא כולל קטעים גבעיים ומישוריים, לפחות קטע אחד שיסתיים בעלייה משמעותית ולעיתים גם קטע נגד השעון. המרוץ נוסד בשנת 2010 וכלל קטעים מישוריים בעיקר, כשפביאן קנצ'לרה השווייצרי ניצח בו. בשנת 2011 כבר ניצח בו מטפס מובהק, רוברט חסינק לאחר שניצח שני קטעים במרוץ, את קטע נגד השעון וקטע שהסתיים בעלייה. העלייה המשמעותית שמופיעה במרוץ מסתיימת במעלה ברכס ג'בל אח'דר. המרוץ מתקיים בחודש פברואר וגורר אליו שמות גדולים, בשנים 2013–2014 פתח כריס פרום את עונתו במרוץ וניצח בשתי המהדורות, באותן שנים המשיך גם לניצחון בטור דה פראנס. בשנת 2016 ניצח את המרוץ וינצ'נצו ניבאלי, באותה עונה גם ניצח בג'ירו ד'איטליה. בשנת 2019 בוטל המרוץ עקב מותו של סולטאן קאבוס, וכניסתה של עומאן לשנת אבל. מדיה וקבצים בנושא הטור של עומאן בוויקישיתוף אתר האינטרנט הרשמי של הטור של עומאן הטור של עומאן, ברשת החברתית אקס (טוויטר) Report: Tour of Oman cancelled after Sultan’s death, VeloNews.com